**Benito Ansola Erkiaga** (Lekeitio, Bizkaia, 1928ko abuztuaren 13a) apaiza eta zinemazalea da.

Biografia
---------

**Benito Ansola Erkiaga** , askok *On Benito* bezala ezagutzen dutena, Lekeitioko Atxabal kalian jaio zen 1928ko abuztuaren 13an, Alfred Hitchcock zinegile handia jaio zen egun berean; zortzi neba-arreben famili batean. Bere umezaroa jaioterrian pasatu ondoren, Gerra Zibilaren ondorioz, Bilbora joan behar izan zuten, 1937ko udaberrian, aldean jarrita zeukatenarekin: barku bat hartu eta Bizkaiko hiriburura jo zuten babes bila.

#### Bilboko bizimodua eta zinezaletasuna

Arestian aipatutako liburuan, Miren Agur Meabe idazleari adierazi zion bezala, "*Bilbon etxerik etxe ibili ginan. Ez dakit itxasontzitik non lurreratu ginan baina esnatu eta Ideal Zinema ikusi neban*". Eta hiri horretan zeuden zinema tokiak txundituta utzi zuten Benito gaztea.

Francoren tropak sartu ondoren, aita kartzelan sartu zuten; eta semea janaria eramatera zihoala, Salon Vizcaya, Ideal Cinema, Coliseo Albia, Campos Eliseos... ikusten zituen; eta berauetan ematen zituzten pelikulen kartelak ere. Bere gaztaroan sarri bisitatu zituen zinema horiek eta Olimpia, Gran Via, Cinema Trueba, Gayarre, Buenos Aires, Actualidades... Benitoren ustez bere "*zinezaletasuna, hortxe hasi zen*".

#### Ikasketak

Hamairu urtekin Bergarako seminariora joan zen: etxean euskaraz bakarrik eginda, gaztelania oraindik ongi menperatu gabe.

Handik Gasteizera joan zen ikasketak jarraitzera, 3 urte Filosofia, 5 urte Humanidades eta 4 urte Teologia; baita latina ere ikasi zuen.

Benito Ansola 2019an dokumental baterako elkarrizketan
#### Apaiza

1953an Bilboko Santiago katedralean apaiz ordenatu zen, 24 urte zituelarik; biharramonean, San Pedro egunez, bere lehen meza eman zuen San Anton elizan, Casimiro Morcillo apezpikua zenean.

Bere lehen destinoa Lea-Artibai eskualdean izan zen Etxebarriako parrokian. Urte t'erdi pasa ondoren Markina-Xemeingo auzo batera destinatu zuten: Barinagara hain zuzen ere. Hantxe ezagutu zuen Jose Maria Arizmendiarrieta apaiza, bere bizitzan eragina izango zuena.

Barinagan zegoela Markinako Eskola Laboralean klaseak ematen hasi zen, eta estatu osoan lehen aldiz, zinema klaseak ematen hasi zen; baita zineklub saioak ere egiten zituzten, herrian bertan: aintzindaria izan zela esan daiteke.

Irakasle zegoen artean, urte batez Madrilera joan zen psikopedagogia ikastera.

#### Jaioterrira itzulita

1977an Lekeitiora destinatu zuten, bertoko parrokoa izanez 24 urtez. Bere ama Sebastianak esaten zuenez *"ikurrina kendu zanian joan eta ikurrina ipini danian bueltatu"*. 

Zinemazale amorratua izanik, euskal zinema bultzatu zuen bere herrian, lagun batzuekin batera; 1978an, Euskal Zinema Bilera antolatzen hasi zen Lekeition, ikasle ohi batzuekin: 30 urtez egin zuten antolaketa lan hori, udalaren eskuetan utzi arte.

2017an Euskal Zinema eta Bideo Bilerak 40 urte bete zituen. 

Markinako zine-kluba eta Euskadiko beste zenbait herritakoak ere zuzendu ditu.

2005ean, Amalur saria eman zioten Donostiako Zinemaldian.

2010ean, Topagunea Euskara Elkarteen Federazioak *Benito Ansola* izena jarri die euskarazko zinemagintza sustatzeko sortu dituen bekei.

2015ean Angel Mari Unzuetak bultzatuta, Bizkaiko Elizbarrutiak "Karmelo Etxenagusia" ohorezko aipamena eman zion euskaraz egindako zineman aitzindaria izateagatik eta kulturaren bitartez kristau fedea zabaltzeko ahaleginengatik.

Filmografia
-----------

Benito Ansola Mikel Zarateren dokumentalean grabatutaBenito 2019an elkarrizketatua
Ansolak hainbat film labur zuzendu ditu, besteak beste honako hauek:

* Mendexa-Lekeitioko goitiberak (1978) 15'
* *Beranduegi* (1979)
* *Asarre eguna* (1980)
* *Kaskiñak eta kaskidunak* (1982) 13'
* *XV. mendeko eretaula* (dokumentala), (1983)
* *Uste bako historioa* (1984)
* *Sorgin etxea* (1985)
* *Itsas ontzigintza* (dokumentala) (1986) 20'
* Indar Komandoa (1986) 25'
* *Bakardadea* (1987)
* *Ostirala 13* (1990)
* *Biak bat* (1994)
* *Biak bat II* (1995)
* *Bakearen guda* (1999) 27'

Gainera, paper txiki bat ere izan zien Imanol Uribe zuzendariaren *Mikelen heriotza* film luzean, 1983an Lekeition grabatu zena.

Bilboko Zinebi zine labur eta dokumentalen 62. edizioan estreinatu zen Mikel Zarate idazleari buruzko dokumentalean ere, *Bihotz Zabaleko Ameslaria* izenburu zuena, Ansolak parte hartu zuen *informante* bezala, adierazpen esanguratsuak egiten.

2022 urtean Zinebiren 63 edizioan "**El Tesoro de Benito: semblanza de Benito Ansola**" dokumentala estreinatu zen Josi Sierrak zuzenduta: "Master-Class moduko bat da, Euskal Zinemaren bultzatailea eta Lekeitioko Euskal Zine Bileraren fundatzailea den Benito Ansolarekin solasean. J. J. Bakedanoren galderak erantzunez ekoizpenetako kontuak azaltzen ditu".

Erreferentziak
--------------

1. ↑  Abizena *Ansola* idaztea, euskal herritar horren aukera pertsonala da. Izan ere, Euskaltzaindiak, euskara baturako, *Antsola* onartu du deitura horren grafiatzat. Ikus Euskal Onomastikaren Datutegia.
2. ↑   «Euskal zinema bideo bilera. 40 urte zinea eta euskara bultzatzen» *web-argitalpena.adm.ehu.es* (Noiz kontsultatua: 2021-04-17).
3. ↑     *Benito Ansola, zinea eta erlijioa uztartuz.*  (Noiz kontsultatua: 2021-04-17).
4. ↑    «Benito Ansola: "Euskal film denak batzen zituen jaialdi bat egitea nahi genuen"» *Lea-Artibai eta Mutrikuko Hitza* 2022-01-13 (Noiz kontsultatua: 2022-07-18).
5. ↑    Goñi, Maialen.  (2017-10-04). «40. Euskal Zine Bilera jaialdia aurkeztu dute» *Zinea* (Noiz kontsultatua: 2021-04-17).
6. ↑    bkareaga.  (2021-11-15). «Se presenta una película sobre Benito Ansola, el presbítero impulsor del cine en euskera» *Bilboko Elizbarrutia - Diócesis de Bilbao* (Noiz kontsultatua: 2022-07-18).
7. ↑     *Mendexa-Lekeitio 1978 Goitiberak.*  (Noiz kontsultatua: 2021-04-17).
8. ↑     *Kaskiñak eta Kaskindunak.*  (Noiz kontsultatua: 2021-04-17).
9. ↑     *Hustebako historia.*  (Noiz kontsultatua: 2021-04-17).
10. ↑     *sorgin etxea.*  (Noiz kontsultatua: 2021-04-17).
11. ↑     *Itxas-ontzigintza.*  (Noiz kontsultatua: 2021-04-17).
12. ↑     *Indar komandoa.*  (Noiz kontsultatua: 2021-04-17).
13. ↑     *Bakearen Guda.*  (Noiz kontsultatua: 2021-04-17).
14. ↑     *ZINEBI62 Mikel Zarate Bihotz Zabaleko AMESLARIA.*  (Noiz kontsultatua: 2021-04-18).
15. ↑   «EL TESORO DE BENITO. SEMBLANZA DE BENITO ANSOLA – ZINEBI» *zinebi.eus* (Noiz kontsultatua: 2022-09-01).

Kanpo estekak
-------------

Eleizbarrutiaren ohorezko aipamenaren berria Deia egunkarian 

Ansolaren datuak Auñamendi entziklopedian: 

Ansola zinemagile amateur bezala: 

Benito Ansolaren fitxa IMDB zinema munduko datubasean 

"El Tesoro de Benito" dokumentala Zinebi 63an estreinatuta Youtuben ikusgai: 

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q12254980
* **Hiztegiak eta entziklopediak**
* Auñamendi: 18073

 |

* Wd Datuak: Q12254980



| * i
* e
* a
Argizaiola Saridunak |
| --- |
| 1992–2000 | 
* 1992 Jon Bilbao
* 1993 Bernardo Estornes Lasa
* 1994 Eusko Ikaskuntza / Euskaltzaindia
* 1995 Koldo Larrañaga, Benito Ansola, Pio Caro Baroja, Fernando Larrukert, Nestor Basterretxea, Euskadiko Filmategia
* 1996 Antonio Zavala
* 1997 Bittor Kapanaga
* 1998 Juan Jose Agirre
* 1999 Jose Maria Jimeno Jurio
* 2000 Klaus Niebel

 |
| 2001–2010 | 
* 2001 Juan San Martin
* 2002 Labayru ikastegia
* 2003 Gerardo Bujanda
* 2004 Txillardegi
* 2005 Gotzon Garate
* 2006 Jakin
* 2007 Maiatz Elkartea
* 2008 Juan Zelaia
* 2009 Euskal Herriko andereñoak
* 2010 Imanol Urbieta

 |
| 2011–2020 | 
* 2011 Iñaki Beobide
* 2012 Benito Lertxundi
* 2013 William Douglass
* 2014 Anuntxi Arana
* 2015 Durangoko Azokaren sortzaileak

 |
| Durangoko Azoka |